cyanic-selkie/wikianc huggingface dataset:
লোকেশ রাহুল
আন্তর্জাতিক ক্রিকেট
২০১৪-১৫ মৌসুমে অস্ট্রেলিয়া সফরে অনুষ্ঠিত বর্ডার-গাভাস্কার সিরিজের মাধ্যমে তার আন্তর্জাতিক ক্রিকেটে অভিষেক ঘটে। ২৬ ডিসেম্বর, ২০১৪ তারিখে মেলবোর্নে অনুষ্ঠিত তৃতীয় টেস্টে স্বাগতিক অস্ট্রেলিয়ার অভিষেক হয়। ঐ টেস্টেই অস্ট্রেলিয়ার পক্ষে জো বার্নসেরও অভিষেক হয়েছিল। কিন্তু উভয় ইনিংসেই আশানুরূপ রান তুলতে পারেননি। সিডনিতে অনুষ্ঠিত নিজস্ব দ্বিতীয় টেস্টে ১১০ রানের মনোজ্ঞ শতক হাঁকান। ঐ টেস্টটি ড্রয়ে পরিণত হয়।
ইন্ডিয়ান প্রিমিয়ার লীগ
রাহুল ২০১৩ সালের ইন্ডিয়ান প্রিমিয়ার লীগ (আইপিএল) আসরে রয়্যাল চ্যালেঞ্জার্স ব্যাঙ্গালোরের (আরসিবি) উইকেট রক্ষক ব্যাটসম্যান হিসেবে তার আইপিএল অভিষেক ঘটে। ২০১৪ সালের আসরে সানরাইজার্স হায়দ্রাবাদ তাকে ১ কোটি রুপী দিয়ে কিনে নেয়। ২০১৬ সালের আসরে তিনি পুনরায় আরসিবিতে ফিরে আসেন। এই মরসুমে তিনি ১৪ ম্যাচে ৩৯৭ রান করে আসরের ১১তম সর্বোচ্চ রান সংগ্রাহক এবং আরসিবির তৃতীয় রান সংগ্রাহক হন। ২০১৬ আইপিএল মৌসুমে তার ক্রীড়া নৈপুণ্যের জন্য ক্রিকইনফো ও ক্রিকবাজের আইপিএল একাদশে উইকেট রক্ষক হিসেবে স্থান করে নেন। রাহুল ২০১৭ মরসুমে কাঁধের আঘাতের কারণে খেলতে পারেননি।
২০২০ সালের আইপিএল আসরে কিংস ইলেভেন পাঞ্জাবের পূর্বের আসরের অধিনায়ক রবিচন্দ্রন অশ্বিন দিল্লি ক্যাপিটালসে চলে যাওয়ায় রাহুল পাঞ্জাবের অধিনায়কত্ব করছেন। ২০২০ সালের ২৪শে সেপ্টেম্বর রয়্যাল চ্যালেঞ্জার্স ব্যাঙ্গালোরের বিরুদ্ধে তিনি ৬৯ বলে অপরাজিত ১৩২ রান করেন। এটি আইপিএলে তার দ্বিতীয় শতক। এই শতক দিয়ে তিনি আইপিএল প্রতিযোগিতায় ভারতীয় খেলোয়াড় হিসেবে এক ম্যাচে সর্বোচ্চ রানের রেকর্ড গড়েন। এছাড়া তিনি আইপিএলে অধিনায়ক হিসেবে এক ম্যাচে সর্বোচ্চ রান করার রেকর্ড গড়েন।
আব্দুর রশীদ নোমানী
আব্দুর রশীদ নোমানী (عبدالرشید نعمانی; ২৮ সেপ্টেম্বর ১৯১৫ – ১২ আগস্ট ১৯৯৯) বিংশ শতাব্দীর পাকিস্তানের একজন নেতৃস্থানীয় হাদিস বিশারদ। তিনি জামিয়া উলুমুল ইসলামিয়ার হাদিস বিভাগের প্রধান এবং ভাওয়ালপুর ইসলামি বিশ্ববিদ্যালয়ের তাফসীর বিভাগের প্রধান ছিলেন। ভারতের জয়পুরে জন্মগ্রহণ করলেও পরবর্তীতে দেশভাগের পর তিনি পাকিস্তান হিজরত করেন, এর পূর্ব পর্যন্ত তিনি নাদওয়াতুল মুসান্নিফীনের সদস্য ছিলেন। তিনি হায়দার হাসান খান টোংকী ও আবুল হাসান আলী হাসানী নদভীর শিষ্য ছিলেন। এছাড়াও তিনি দীর্ঘ সময় ইলিয়াস কান্ধলভির সান্নিধ্য লাভ করেন। তিনি হাদিসশাস্ত্রে ১৫-এর অধিক গ্রন্থ রচনা করেন। তিনি সর্বপ্রথম প্রমাণ করেন যে, ফিকহি বিন্যাসে প্রথম সহীহ হাদিস গ্রন্থের রচয়িতা আবু হানিফা। বিষয় অনুযায়ী তার রচিত লুগাতুল কুরআন উর্দু ভাষায় অনন্য মর্যাদার অধিকারী। তার সম্পাদনায় বাইয়্যিনাত প্রকাশিত হয়। তার ছাত্রদের মধ্যে হাবিবুল্লাহ মুখতার ও মুহাম্মাদ আবদুল মালেক অন্যতম।
প্রারম্ভিক জীবন
মুহাম্মাদ আব্দুর রশীদ ১৯১৫ সালের ২৮ সেপ্টেম্বর মোতাবেক ১৩৩৩ হিজরির ১৮ যিলকদ ব্রিটিশ ভারতের রাজস্থানের জয়পুরে জন্মগ্রহণ করেন। তার বংশীয় উপাধি রাজপূত ও তার পিতা মুনশী আব্দুর রহীম। তার জন্মনাম মুহাম্মাদ আব্দুর রশীদ হলেও তিনি হানাফি মাযহাবের ইমাম আবু হানিফার আসল নাম নোমান অনুসারে নিজের নামের সাথে নোমানী যুক্ত করেন। তিনি পিতার কাছে ফার্সি ভাষার প্রাথমিক জ্ঞান অর্জন করেন এবং চাচা আবদুল করীমের কাছে কুরআন পড়েন। এরপর তিনি মাদরাসা আনওয়ারে মুহাম্মাদী ও পরে মাদরাসা তালীমুল ইসলামে ভর্তি হন এবং সেখানে ফার্সি ভাষার সবগুলো কিতাব অধ্যয়ন করেন। তার উস্তাদদের মধ্যে রয়েছে: ইরশাদ আলী খান, সাত্তার আলী খান, আব্দুল কাইয়ুম নাতেক ও সাঈদ হুসাইন। ১৯২৮ থেকে ১৯৩২ পর্যন্ত তিনি কাদীর বখ্শ বাদায়ূনীর নিকট মীযানুস সরফ থেকে মিশকাতুল মাসাবীহ পর্যন্ত পাঠ্যসূচীর সকল বই অধ্যয়ন করেন। এসময় তার কাছে সহীহ বুখারীর কিছু অংশও পড়ে নেন। এছাড়াও এসময় তিনি আব্দুল হাই লখনভির রচনাবলী এবং হাফেয যাহাবীর মীযানুল ইতিদাল অধ্যয়ন করেন। এরপর তিনি দারুল উলূম নদওয়াতুল উলামার শায়খুল হাদীস হায়দার হাসান খান টোংকীর কাছে দুই বছরে হাদিসশাস্ত্রে বুৎপত্তি অর্জন করেন এবং তার কাছে বায়আত হন।
কর্মজীবন
তিনি হায়দার হাসান খান টোংকীর ভাই মাহমূদ হাসান টোংকীর সান্নিধ্যে দক্ষিণ হায়দারাবাদে চার বছর ‘মুজামুল মুসান্নিফীন’-এর সংকলন ও গ্রন্থনার কাজ করেন। তিনি ১৯৪২ থেকে ১৯৪৭ পর্যন্ত নদওয়াতুল মুসান্নিফীনের সদস্য ছিলেন। এসময় তিনি লুগাতুল কুরআন রচনা করেন। ১৯৪৭ সালে দেশভাগের পর তিনি পাকিস্তানে চলে যান। পাকিস্তানে তিনি সিন্ধুর দারুল উলূম টেন্ডুল্লায়াতে শিক্ষক হিসেবে যোগদান করেন এবং ২ বছর সেখানে ছিলেন। ১৯৫৫ থেকে ১৯৬৩ পর্যন্ত ইউসুফ বিন্নুরীর আহ্বানে তিনি জামিয়া উলুমুল ইসলামিতে শিক্ষকতা করেন। এসময় তার সম্পাদনায় বাইয়্যিনাত প্রকাশিত হয়। এরপর ১৯৬৩ থেকে ১৯৭৬ পর্যন্ত তিনি জামিয়া ইসলামিয়া ভাওয়ালপুরে হাদিস বিভাগের উপপ্রধান এবং পরে তাফসীর বিভাগের প্রধান হিসাবে দায়িত্ব পালন করেন। ১৯৭৬ সালে তিনি পুনরায় জামিয়া উলুমুল ইসলামিতে যোগদান করেন এবং ১৯৯১ সালে বার্ধক্যজনিত অসুস্থতার কারণে অবসর নেওয়ার আগ পর্যন্ত তিনি সেখানে শিক্ষকতা করেন। এসময় তিনি হাদিসশাস্ত্র বিভাগের প্রধান এবং মাজলিসুদ্দাওয়া ওয়াত তাহকীকিল ইসলামীর সদস্য ছিলেন। তিনি ১৯৯৯ সালের ১২ আগস্ট মোতাবেক ২৯ রবীউস সানী ১৪২০ হিজরীতে মৃত্যুবরণ করেন। তার ভাই আব্দুল হালীম চিশতীর ইমামতিতে তার জানাজার নামাজ অনুষ্ঠিত হয়৷ তাকে করাচী বিশ্ববিদ্যালয়ের কবরস্থানে দাফন করা হয়।
সাহিত্যকর্ম
তার গবেষনাধর্মী রচনার সংখ্যা ১৫। তার মধ্যে রয়েছে:
তিনি প্রায় সত্তরটি গবেষণামূলক প্রবন্ধ রচনা করেছেন। যা মাকালাতে নোমানী নামে প্রকাশিত হয়। তিনি আবু হানিফাকে ফিকহি বিন্যাসে প্রথম সহীহ হাদিস গ্রন্থের রচয়িতা হিসেবে স্বীকৃতি প্রদান করেন। এটি প্রমাণে তিনি তাঁর পাঁচ ছয়টি গ্রন্থে তথ্যসূত্রসহ বিস্তারিত আলোচনা করেছেন।
স্বীকৃতি
আব্দুল ফাত্তাহ আবু গুদ্দাহ বলেন, "ইলমের সমুদ্রে আকণ্ঠ নিমজ্জিত, আল্লামা শায়েখ মুহাম্মাদ আব্দুর রশীদ নোমানী রাহ. (জন্ম ১৩৩৩হি.) যিনি একাধিক টীকাগ্রন্থের প্রণেতা, বহু সূক্ষ্মাতিসূক্ষ্ম বিষয়ের উদ্ঘাটক এবং ইলমের ময়দানে একজন সফল অভিযাত্রী। তাঁর কিতাব ‘মা তামাসসু ইলাইহিল হাজাহ লিমাই ইতালিউ সুনানা ইবনি মাজাহ’ এবং ‘দিরাসাতুল লাবীব’, ‘যাব্বু যুবাবাতিদ্দিরাসাত’ ও ‘মুকাদ্দামাতু কিতাবিত তালীম’ ইত্যাদি গ্রন্থসমূহে টীকা প্রণয়ন হাদীসশাস্ত্রে তাঁর পৌরুষদীপ্ত পূর্ণতার কথাই ঘোষণা করে।'
আবুল হাসান আলী হাসানী নদভী বলেন, "মাওলানার (হায়দার হাসান খান টোংকীর) যোগ্যতম শাগরেদ এবং তাঁর বিদ্যা ও জ্ঞানগত চিন্তাচেতনার উত্তরাধিকারী আমাদের বিজ্ঞ বন্ধু মাওলানা আব্দুর রশীদ নোমানী জয়পুরী। বর্তমানে যিনি দ্বীনিয়াত ইউনিভার্সিটি, ভাওয়ালপুর-এর শায়খুল হাদীস। তাঁর ইলমী অবদানসমূহ কোনোরূপ পরিচয়দানের মুখাপেক্ষী নয়। তিন খণ্ডে রচিত বৈশিষ্ট্যপূর্ণ গ্রন্থ ‘লুগাতুল কুরআন’ এবং ইলমী ও গবেষণাধর্মী রচনা ‘মা-তামাসসু ইলাইহিল হাজাহ লিমাই ইতালিউ সুনানা ইবনি মাজাহ’ (আল ইমাম ইবনু মাজাহ ওয়া কিতাবুহুস সুনান) তাঁর ব্যাপক অধ্যয়ন ও সূক্ষ্মদৃষ্টির সাক্ষ্য বহন করে। তিনি কয়েক বছর আবাসে ও প্রবাসে মাওলানার সার্বক্ষণিক সান্নিধ্য লাভ করেছেন। দারুল উলূম নদওয়াতুল উলামায় থাকাকালীন সময়েও এবং টোংক-এ অবস্থানকালেও তাঁর ফয়েয ও বরকত লাভ করেছেন এবং মাওলানার গবেষণালব্ধ জ্ঞান দ্বারা পরিপূর্ণরূপে উপকৃত হয়েছেন। মাওলানার সম্পর্কও তাঁর সাথে অত্যন্ত গভীর ছিল এবং তিনি তাঁর ব্যাপারে পূর্ণ আস্থাবান ছিলেন।"
সহীহ বুখারীর ব্যাখ্যাকার মাওলানা আহমদ রেজা বিজনুরী বলেন, ‘তাঁর সবক’টি কিতাব গভীর ও দীর্ঘ অধ্যয়নের ফল এবং উচ্চতর গবেষণার প্রমাণ বহন করে। বিভিন্ন ভূমিকা ও টীকাগ্রন্থে তাঁর গবেষণাধর্মী চিন্তাভাবনা আল্লামা কাউসারী রাহ.-এর চিন্তাভাবনার সাথে অনেকাংশে মিলে যায়। এজন্য তাঁর স্পষ্টভাষিতা ও দ্বিধাহীন সমালোচনা কারো কাছে রুঢ় মনে হয়। অন্তর্দৃষ্টিসম্পন্ন ও ইনসাফপ্রিয় ব্যক্তিগণ তাঁর সৎসাহস ও নির্ভিক বক্তব্য প্রশংসার দৃষ্টিতে দেখে থাকেন।"
ওরিয়ান্থি
ওরিয়ান্থি প্যানাগারিস (জন্ম ১৯৮৫ সালের ২২ জানুয়ারি) গ্রিক-অস্ট্রেলিয়ান গিটারিস্ট। বিশ্বে যেসব মেয়ে গিটারিস্ট হিসেবে নিজেদের যোগ্যতা সবার সামনে তুলে ধরেছেন তার মধ্যে ওরিয়ান্থি অন্যতম।
প্রাথমিক জীবন
thumb|left|150px|ওরিয়ান্থির লাইভ অনুষ্ঠান thumb|left|[[সাড্ডা হক|সাড্ডা হকের রেকর্ডিংয়ের সময় ওরিয়ান্থির সাথে এ.আর. রহমান]]
ওরিয়ান্থি দক্ষিণ অস্ট্রেলিয়ার অ্যাডিলেডে জন্মগ্রহণ করেছিলেন। মাত্র তিন বছর বয়সে তিনি পিয়ানো শেখা শুরু করেন। বাবার আগ্রহেই তার গিটার শেখার শুরু। ১১ বছর বয়সে তিনি ইলেকট্রিক গিটার হাতে নেন। মাত্র ১৪ বছর বয়সেই ইংল্যান্ডে ও ফ্রান্সের বিভিন্ন ব্যান্ডের সঙ্গে বাজানোর অভিজ্ঞতা হয় তার। ওরিয়ান্থি জীবনে প্রথমবারের মতো মঞ্চে গিটার বাজান স্টিভ ভাই নামে একজন বিশ্ববিখ্যাত গিটারিস্টের অনুষ্ঠানে। এরপর ১৮ বছর বয়সে তার সৌভাগ্য হয় কার্লোস সান্টানা নামে আরেক বিশ্ববিখ্যাত গিটারিস্টের সঙ্গে বাজানোর। ২০০৩ সালের ৩০ মার্চ মেমোরিয়াল ড্রাইভ কনসার্টের শুরুতে শব্দ পরীক্ষা করার সময় সান্টানা ওরিয়ান্থিকে মঞ্চে উঠে তার সঙ্গে বাজাতে বলেন। পরে তিনি ওরিয়ান্থিকে ওই অনুষ্ঠানে তার সঙ্গে কিছুক্ষণ বাজানোর জন্য আমন্ত্রণ করেন।.
সাফল্য
thumb|left|Orianthi performing live with Alice Cooper in London in October 2012 ওরিয়ান্থির জীবনের মোড় ঘোরানোর মতো আরও কিছু সাফল্যের মধ্যে আছে ৫১তম বার্ষিক গ্র্যামি অ্যাওয়ার্ডসে বাজানো। ওখানে তিনি ক্যারি আন্ডারউডের লিড গিটারিস্ট হিসেবে ছিলেন। পরবর্তী সময়ে ক্যারি আন্ডারউডে তাকে নিয়মিত বাজানোর আমন্ত্রণ জানানো হয়। বিশ্ব-বিখ্যাত পপ-সম্রাট মাইকেল জ্যাকসন ইউটিউবে ওরিয়ান্থির ভিডিও দেখেন। মাইকেল জ্যাকসনের সঙ্গে ওরিয়ান্থির বাজানোরও কথা হয়েছিল। গ্র্যামি অ্যাওয়ার্ডের ওই অনুষ্ঠানের দিনেও মাইকেল জ্যাকসনের দল তার বাজানো দেখে এবং তার সঙ্গে চুক্তিবদ্ধ হয়। ‘দিস ইজ ইট’ নামের মাইকেল জ্যাকসনের কনসার্ট হওয়ার আগেই অবশ্য মাইকেল জ্যাকসন মৃত্যুবরণ করেন। ওরিয়ান্থি বিশ্বের অনেক নামকরা সংগীতশিল্পীর সঙ্গে কাজ করেছেন। বলিউডের রকস্টার চলচ্চিত্রের সাদ্দা হক গানের জন্য এ আর রহমানের সঙ্গেও তিনি কাজ করেন।
সফল গিটারিস্ট
২০০৫ সালে পল রিড স্মিথের (পিআরএস) কাছে কার্লোস সান্টানা ওরিয়ান্থিকে তুলে ধরেন। এর পরই ওরিয়ান্থির নামেও পিআরএসের কয়েকটি গিটার মডেল বাজারে আসে। ওরিয়ান্থি বর্তমানে অ্যালিস কুপারের ব্যান্ডের স্থায়ী সদস্য হিসেবে গিটার বাজাচ্ছেন।
ফ্লয়েড রেইফার
ফ্লয়েড ল্যামন্ট রেইফার (Floyd Reifer; জন্ম: ২৩ জুলাই, ১৯৭২) বার্বাডোসে জন্মগ্রহণকারী বিশিষ্ট বার্বাডিয়ান ক্রিকেটার। তিনি ওয়েস্ট ইন্ডিজ ক্রিকেট দলের পক্ষে আন্তর্জাতিক ক্রিকেট অঙ্গনে টেস্ট ও একদিনের আন্তর্জাতিকে খেলেছেন। এছাড়াও তিনি সংক্ষিপ্তকালের জন্য ওয়েস্ট ইন্ডিজ দলের অধিনায়ক ছিলেন। ফ্লয়েড রেইফার মাঝারি সারির বামহাতি ব্যাটসম্যান ও ডানহাতি মিডিয়াম পেস বোলিংয়ে দক্ষ ছিলেন।
খেলোয়াড়ী জীবন
১৯৯৭ সালে সফরকারী শ্রীলঙ্কার বিপক্ষে খেলার মধ্য দিয়ে আন্তর্জাতিক ক্রিকেটে যাত্রা শুরু করেন। নিজস্ব চতুর্থ টেস্ট খেলার দীর্ঘ ১০ বছর পর ৯ জুলাই, ২০০৯ তারিখে ওয়েস্ট ইন্ডিজ ক্রিকেট দলে খেলার ডাক পান। সফরকারী বাংলাদেশ দলের বিপক্ষে খেলার জন্য দূর্বল ওয়েস্ট ইন্ডিজ দলের অধিনায়ক মনোনীত হন মাত্র ৪ টেস্ট অভিজ্ঞ রেইফার। ১৫-সদস্যের দলের ৯জনই ক্যাপবিহীন ছিল। তন্মধ্যে ৯-১৩ জুলাই, ২০০৯ তারিখে অনুষ্ঠিত সেন্ট ভিনসেন্টের কিংসটাউনে অনুষ্ঠিত ১ম টেস্টে ৭জন ক্রিকেটারের টেস্ট অভিষেক ঘটে। মূল একাদশের খেলোয়াড়দের সাথে ওয়েস্ট ইন্ডিজ ক্রিকেট বোর্ডের আর্থিক বিষয়াদি নিয়ে মনোমালিন্যই এর প্রধান কারণ ছিল। দুই টেস্ট সিরিজের উভয় টেস্টেই ২-০ ব্যবধানে পরাজিত হয় ওয়েস্ট ইন্ডিজ। এছাড়াও, তিনটি একদিনের আন্তর্জাতিকেও ৩-০ ব্যবধানে বাংলাদেশ দলের কাছে পরাভূত হয়।
২০০৯ সালের আইসিসি চ্যাম্পিয়ন্স ট্রফিতে ওয়েস্ট ইন্ডিজ দলের সদস্য ছিলেন।
পেশাদার ক্রিকেট
২০০২ সালে পেশাদার স্কটিশ ক্লাব ফার্গুসলাই দলের পক্ষে বিদেশী খেলোয়াড় হিসেবে যোগ দেন। এছাড়াও, বিদেশী খেলোয়াড় হিসেবে স্কটিশ সলটায়ার্স দলে তিনটি খেলায় অংশগ্রহণ করেন। সমগ্র খেলোয়াড়ী জীবনে ১৪৫টি প্রথম-শ্রেণীর খেলায় অংশ নেন। তন্মধ্যে বার্বাডোসের পক্ষে ৮৫ খেলায় অংশ নিয়ে দলকে ছয়বার ক্যারিব বিয়ার কাপের শিরোপা জয়ে সহায়তা করেন।
কোচিং
২০০৯ সালে নবপ্রতিষ্ঠিত কম্বাইন্ড ক্যাম্পাসেস এন্ড কলেজেস দলের প্রধান কোচের দায়িত্ব পান। দলে তিনি খেলোয়াড়-কোচ উভয় বিভাগেই ছিলেন। সেখানে তিনি প্রথম-শ্রেণীর খেলায় অংশ নিয়ে দলের শীর্ষ রান সংগ্রাহক হন।
শিবলিঙ্গ
thumb|শিবলিঙ্গ, চাম স্তম্ভ, থাপ ডোই, কুই নিয়ন, বিন ডিন প্রদেশ, ভিয়েতনাম। শিবলিঙ্গ (সংস্কৃত: लिङ्गं, লিঙ্গ; অর্থাৎ, "প্রতীক" বা "চিহ্ন" ) হল পরমেশ্বর শিবের নির্গুণ ব্রহ্ম সত্বার একটি প্রতীকচিহ্ন। ধ্যানমগ্ন  শিবকে এই প্রতীকের সাহায্যে প্রকাশ করা হয়, হিন্দু মন্দিরগুলিতে সাধারণত শিবলিঙ্গে শিবের পূজা হয়।     শিব আত্মধ্যানে স্ব-স্বরূপে লীন থাকেন। আর সব মানুষকেও আত্মনিমগ্ন তথা ধ্যানমগ্ন হতে উপদেশ দেন। "লয়ং যাতি ইতি লিঙ্গম্"- অর্থাৎ যাঁর মধ্যে সমস্ত কিছু লয় প্রাপ্ত হয়, তাই লিঙ্গ। লিঙ্গ শব্দটির উৎপত্তি সৎস্কৃত লিঙ্গম্ শব্দ থেকে যার অর্থ প্রতীক বা চিহ্ন। বাংলায় এই শব্দটি ব্যাকরণ শাস্ত্রে কোনো ব্যক্তি বা বস্তু পুরুষ,স্ত্রী নাকি ক্লীব প্রভৃতি চিহ্নিত করতে ব্যবহৃত হয়।শিবলিঙ্গ শব্দের শাব্দিক অর্থ হলো শিবের মাথা।তবে অজ্ঞতাবশত লিঙ্গ শব্দটি তার অর্থ পরিবর্তন করে বাংলায় পুরুষ জননেন্দ্রিয় অর্থ লাভ করেছে যা বিকৃত এবং অশালীন;এক্ষেত্রে এটি বাংলায় শিশ্ন শব্দকে প্রতিস্থাপিত করেছে।শিব লিঙ্গের উপরে ৩টি সাদা দাগ থাকে যা শিবের কপালে থাকে, যাকে ত্রিপুণ্ড্র বলা হয়।  শিবলিঙ্গ যদি কোন জনেন্দ্রিয় বুঝাত তাহলে শিবলিঙ্গের উপরে ঐ ৩টি সাদা তিলক রেখা থাকত না।শিবলিঙ্গ ৩টি অংশ নিয়ে গঠিত, সবার নিচের অংশকে বলা হয় ব্রহ্ম পিঠ, মাঝখানের অংশ বিষ্ণুপিঠ এবং সবার উপরের অংশ শিব পিঠ । একটি সাধারণ তত্ত্ব অনুযায়ী, শিবলিঙ্গ শিবের আদি-অন্তহীন সত্ত্বার প্রতীক এক আদি ও অন্তহীন স্তম্ভের রূপবিশেষ।
উৎস
upright|thumb|লিঙ্গোভাব শিব: শিব এক অনাদি অনন্ত লিঙ্গস্তম্ভের রূপে আবির্ভূত, বিষ্ণু [[বরাহ বেশে স্তম্ভের নিম্নতল ও ব্রহ্মা ঊর্ধ্বতল সন্ধানে রত। এই অনাদি অনন্ত স্তম্ভটি শিবের অনাদি অনন্ত সত্ত্বার প্রতীক মনে করা হয়। ]] নৃতাত্ত্বিক ক্রিস্টোফার জন ফুলারের মতে, হিন্দু দেবতাদের মূর্তি সাধারণত মানুষ বা পশুর অনুষঙ্গে নির্মিত হয়। সেক্ষেত্রে প্রতীকরূপী শিবলিঙ্গ একটি গুরুত্বপূর্ণ ব্যতিক্রম। কেউ কেউ মনে করেন, লিঙ্গপূজা ভারতীয় আদিবাসী ধর্মগুলি থেকে হিন্দুধর্মে গৃহীত হয়েছে।
অথর্ববেদে একটি স্তম্ভের স্তব করা হয়েছে। এটিই সম্ভবত লিঙ্গপূজার উৎস। কারোর কারোর মতে যূপস্তম্ভ বা হাঁড়িকাঠের সঙ্গে শিবলিঙ্গের যোগ রয়েছে। উক্ত স্তবটিকে আদি-অন্তহীন এক স্তম্ভ বা স্কম্ভ-এর কথা বলা হয়েছে; এই স্কম্ভ চিরন্তন ব্রহ্মের স্থলে স্থাপিত। যজ্ঞের আগুন, ধোঁয়া, ছাই, মাদক সোমরস ও যজ্ঞের কাঠ বহন করার ষাঁড় ইত্যাদির সঙ্গে শিবের শারীরিক বৈশিষ্ট্য ও গুণাবলির যোগ লক্ষিত হয়। মনে করা হয়, কালক্রমে যূপস্তম্ভ শিবলিঙ্গের রূপ নিয়েছিল। লিঙ্গপুরাণে এই স্তোত্রটি ব্যাখ্যা করতে গিয়ে একটি কাহিনির অবতারণা করা হয়। এই কাহিনিতে উক্ত স্তম্ভটিকে শুধু মহানই বলা হয়নি বরং মহাদেব শিবের সর্বোচ্চ সত্ত্বা বলে উল্লেখ করা হয়েছে।
ভারত ও কম্বোডিয়ায় প্রচলিত প্রধান শৈব সম্প্রদায় ও অনুশাসন গ্রন্থ শৈবসিদ্ধান্ত মতে, উক্ত শৈব সম্প্রদায়ের প্রধান উপাস্য দেবতা পঞ্চানন (পাঁচ মাথা-বিশিষ্ট) ও দশভূজ (দশ হাত-বিশিষ্ট) সদাশিব প্রতিষ্ঠা ও পূজার আদর্শ উপাদান হল শিবলিঙ্গ।
প্রাচীনত্ব
left|thumb|চার মাথা-বিশিষ্ট পাথরের শিবলিঙ্গ, দশম শতাব্দী, নেপাল এখনও পূজিত হয় এমন প্রাচীনতম লিঙ্গটি রয়েছে গুডিমাল্লামে। ক্লস ক্লোস্টারমায়ারের মতে, এটি স্পষ্টতই শিশ্নের অনুষঙ্গে নির্মিত। লিঙ্গটির নির্মাণকাল খ্রিষ্টপূর্ব দ্বিতীয় শতাব্দী। শিবের একটি অবয়ব লিঙ্গটির সম্মুখভাগে খোদিত রয়েছে।
আধুনিক ব্যাখ্যা
১৮১৫ সালে আ ভিউ অফ দ্য হিস্ট্রি, লিটারেচার, অ্যান্ড মিথোলজি অফ দ্য হিন্দুজ গ্রন্থে লেখক ব্রিটিশ মিশনারি উইলিয়াম ওয়ার্ড হিন্দুদের অন্যান্য ধর্মীয় প্রথার সঙ্গে লিঙ্গপূজারও নিন্দা করেছিলেন। তার মতে লিঙ্গপূজা ছিল, "মানুষের চারিত্রিক অবনতির সর্বনিম্ন পর্যায়"। শিবলিঙ্গের প্রতীকবাদটি তার কাছে ছিল "অত্যন্ত অশালীন; সে সাধারণের রুচির সঙ্গে মেলানোর জন্য এর যতই পরিমার্জনা করা হোক না কেন"। ব্রায়ান পেনিংটনের মতে, ওয়ার্ডের বইখানা "ব্রিটিশদের হিন্দুধর্ম সম্পর্কে ধারণা ও উপমহাদেশে রাজনৈতিক ও অর্থনৈতিক কর্তৃত্বের মূল ভিত্তিতে পরিণত হয়েছিল।" ব্রিটিশরা মনে করত, শিবলিঙ্গ পুরুষ যৌনাঙ্গে আদলে নির্মিত এবং শিবলিঙ্গের পূজা ভক্তদের মধ্যে কামুকতা বৃদ্ধি করে। অবশ্য ১৮২৫ সালে হোরাস হেম্যান উইলসন দক্ষিণ ভারতের লিঙ্গায়েত সম্প্রদায় সম্পর্কে একটি বই লিখে এই ধারণা খণ্ডানোর চেষ্টা করেছিলেন।
thumb|right|[[ওয়াট ফো লিঙ্গম্‌]]
মনিয়ার উইলিয়ামস তার ব্রাহ্মণইজম্‌ অ্যান্ড হিন্দুইজম্‌ বইয়ে লিখেছেন, "লিঙ্গ" প্রতীকটি "শৈবদের মনে কোনো অশালীন ধারণা বা যৌন প্রণয়াকাঙ্ক্ষার জন্ম দেয় না।" জেনেন ফলারের মতে, লিঙ্গ "পুরুষাঙ্গের অনুষঙ্গে নির্মিত এবং এটি মহাবিশ্ব-রূপী এক প্রবল শক্তির প্রতীক।" ডেভিড জেমস স্মিথ প্রমুখ গবেষকেরা মনে করেন, শিবলিঙ্গ চিরকালই পুরুষাঙ্গের অনুষঙ্গটি বহন করছে। অন্যদিকে এন. রামচন্দ্র ভট্ট প্রমুখ গবেষকেরা মনে করেন, পুরুষাঙ্গের অনুষঙ্গটি অপেক্ষাকৃত পরবর্তীকালের রচনা। এম. কে. ভি. নারায়ণ শিবলিঙ্গকে শিবের মানবসদৃশ মূর্তিগুলি থেকে পৃথক করেছেন। তিনি বৈদিক সাহিত্যে লিঙ্গপূজার অনুপস্থিতির কথা বলেছেন এবং এর যৌনাঙ্গের অনুষঙ্গটিকে তান্ত্রিক সূত্র থেকে আগত বলে মত প্রকাশ করেছেন।
রামকৃষ্ণ পরমহংস "জীবন্ত-লিঙ্গপূজা" করতেন। ১৯০০ সালে প্যারিস ধর্মীয় ইতিহাস কংগ্রেসে রামকৃষ্ণ পরমহংসের শিষ্য স্বামী বিবেকানন্দ বলেন, শিবলিঙ্গ ধারণাটি এসেছে বৈদিক যূপস্তম্ভ বা স্কম্ভ ধারণা থেকে। যূপস্তম্ভ বা স্কম্ভ হল বলিদানের হাঁড়িকাঠ। এটিকে অনন্ত ব্রহ্মের একটি প্রতীক মনে করা হত।  জার্মান প্রাচ্যতত্ত্ববিদ গুস্তাভ ওপার্ট শালগ্রাম শিলা ও শিবলিঙ্গের উৎস সন্ধান করতে গিয়ে তার গবেষণাপত্রে এগুলিকে পুরুষাঙ্গের অনুষঙ্গে সৃষ্ট প্রতীক বলে উল্লেখ করে তা পাঠ করলে, তারই প্রতিক্রিয়ায় বিবেকানন্দ এই কথা বলেছিলেন। বিবেকানন্দ বলেছিলেন, শালগ্রাম শিলাকে পুরুষাঙ্গের অনুষঙ্গ বলাটা এক কাল্পনিক আবিষ্কার মাত্র। তিনি আরও বলেছিলেন, শিবলিঙ্গর সঙ্গে পুরুষাঙ্গের যোগ বৌদ্ধধর্মের পতনের পর আগত ভারতের অন্ধকার যুগে কিছু অশাস্ত্রজ্ঞ ব্যক্তির মস্তিস্কপ্রসূত গল্প।
স্বামী শিবানন্দও শিবলিঙ্গকে যৌনাঙ্গের প্রতীক বলে স্বীকার করেননি। ১৮৪০ সালে এইচ. এইচ. উইলসন একই কথা বলেছিলেন। ঔপন্যাসিক ক্রিস্টোফার ইসারউড লিঙ্গকে যৌন প্রতীক মানতে চাননি। ব্রিটানিকা এনসাইক্লোপিডিয়ায় "Lingam" ভুক্তিতেও শিবলিঙ্গকে যৌন প্রতীক বলা হয়নি।
মার্কিন ধর্মীয় ইতিহাস বিশেষজ্ঞ ওয়েনডি ডনিগারের মতে, "For Hindus, the phallus in the background, the archetype (if I may use the word in its Eliadean, indeed Bastianian, and non-Jungian sense) of which their own penises are manifestations, is the phallus (called the lingam) of the god Siva, who inherits much of the mythology of Indra (O'Flaherty, 1973). The lingam appeared, separate from the body of Siva, on several occasions... On each of these occasions, Sivas wrath was appeased when gods and humans promised to worship his lingam forever after, which, in India they still do. Hindus, for instance, will argue that the lingam has nothing whatsoever to do with the male sexual organ, an assertion blatantly contradicted by the material."
যদিও অধ্যাপক ডনিগার পরবর্তীকালে তার দ্য হিন্দুজ: অ্যান অল্টারনেটিভ হিস্ট্রি বইতে তার বক্তব্য পরিষ্কার করে লিখেছেন। তিনি বলেছেন, কোনো কোনো ধর্মশাস্ত্রে শিবলিঙ্গকে ঈশ্বরের বিমূর্ত প্রতীক বা দিব্য আলোকস্তম্ভ বলে উল্লেখ করা হয়েছে। এই সব বইতে লিঙ্গের কোনো যৌন অনুষঙ্গ নেই।শিব শব্দের অপর একটি অর্থ হল যাঁর মধ্যে প্রলয়ের পর বিশ্ব নিদ্রিত থাকে; এবং লিঙ্গ শব্দটির অর্থও একই – যেখানে বিশ্বধ্বংসের পর যেখানে সকল সৃষ্ট বস্তু বিলীন হয়ে যায়। যেহেতু হিন্দুধর্মের মতে, জগতের সৃষ্টি, রক্ষা ও ধ্বংস একই ঈশ্বরের দ্বারা সম্পন্ন হয়, সেই হেতু শিবলিঙ্গ স্বয়ং ঈশ্বরের প্রতীক রূপে পরিগণিত হয়।
হেলেন ব্রুনারের মতে, লিঙ্গের সামনে যে রেখাটি আঁকা হয়, তা পুরুষাঙ্গের গ্ল্যান্স অংশের একটি শৈল্পিক অনুকল্প। এই রেখাটি আঁকার পদ্ধতি মধ্যযুগে লেখা মন্দির প্রতিষ্ঠা-সংক্রান্ত অনুশাসন এবং আধুনিক ধর্মগ্রন্থেও পাওয়া যায়। প্রতিষ্ঠাপদ্ধতির কিছু কিছু প্রথার সঙ্গে যৌন মিলনের অনুষঙ্গ লক্ষ্য করা যায়। যদিও গবেষক এস. এন. বালগঙ্গাধর লিঙ্গের যৌন অর্থটি সম্পর্কে ভিন্নমত পোষণ করেছেন।
মাখন ধোসা
দাবণগেরে বেনে ধোসা বা মাখন ধোসা হল এক ধরনের ধোসা যার উদ্ভব ভারতের কর্ণাটকের দাবণগেরে শহরে। বেনে ধোসা শব্দটি এসেছে ইংরেজি ভাষার বাটার ডোজ্ বা মাখনের মাত্রা -এই শব্দটি থেকে। একটি সাধারণ ধোসা তৈরি করার সময় যখন প্রচুর পরিমাণে মাখন যোগ করা হয় এবং নারকেলের চাটনি সহকারে পরিবেশন করা হয় তখন তাকে মাখন ধোসা বা বেনে ধোসা বলা হয়। একটি সাধারন ধোসা প্রস্তুতির সময় যে চাল, ডাল ইত্যাদি উপাদানের এক থকথকে পিটালি গোলা তৈরী করা হয় তার থেকে বেনে ধোসার জন্য প্রস্তুত গোলা একটু আলাদা হয়। এটি সাধারণত কাঠের রান্না করার পাত্রে তৈরি করা হয়। এটি মসালা দোসা বা সেট ডোসার মতোই হয় তবে তুলনামুলকভাবে এটি আকারে ছোট হয়। চাল বাটার গোলা এবং অনেক বেশি পরিমানে মাখন যোগ করে এই ধোসা তৈরি করা হয়। রান্না করার পর এই ধোসার উপর মাখন ছিটিয়ে পরিবেশন করা হয়।
ইতিহাস
দাবণগেরে বেনে দোসার উৎপত্তির একটি আকর্ষণীয় ইতিহাস রয়েছে যার সময়কাল ১৯২৮ সাল। চেন্নাম্মা নামের এক মহিলা তার সন্তানদের নিয়ে কর্ণাটকের দাবণগেরে শহরে বসবাসের জন্য আসেন। তিনি তার নিজস্ব অনন্য রন্ধনপ্রনালী দিয়ে দোসা, চাটনি এবং আলু পালিয়া ইত্যাদি খাবার তৈরি করতে শুরু করেন। তিনি দাবণগেরের বসন্ত টকিজের কাছে অবস্থিত সাভালাগি নাট্যমঞ্চের সামনে তার ছোট্ট খাবারের দোকান শুরু করেছিলেন যা তার হাতে তৈরি খাবারের স্বাদের জন্য জনপ্রিয় হয়েছিল।
প্রথমে তিনি রাগি বেটে তৈরি পিটালি গোলা দিয়ে ধোসা তৈরি করতেন। পরবর্তীতে ১৯৩৮ সাল নাগাদ, তার সন্তানেরা চালের বাটা দিয়ে ও তার মধ্যে মাখন দিয়ে ধোসা তৈরি করতে শুরু করে। এটি খুব দ্রুত স্থানীয়দের কাছে অত্যন্ত জনপ্রিয় হয়ে ওঠে। চেন্নাম্মার দুই ছেলে শান্তাপ্পা এবং মহাদেবপ্পা এই রন্ধনপ্রনালী পরম্পরাগতভাবে অনুসরন করতেন। তারা দুজনেই তাদের নিজস্ব খাবারের দোকান খুলেছিলেন।
শান্তাপ্পা ১৯৪৪ সালে "শান্তাপ্পা দোসা হোটেল" নামে তার নিজস্ব খাবারের দোকান খোলেন এবং এটি পুরানো দাবণগেরের ঘড়ি ঘরের কাছে অবস্থিত। এটি শহরের সবচেয়ে পুরনো বেনে ধোসা খাবারের দোকান এবং বর্তমানে তার ছেলে গণেশ এটি পরিচালনা করেন।
মহাদেবাপ্পা বসন্ত থিয়েটারের কাছে তার ভোজনশালা খোলেন যা বর্তমানে আর নেই। তার বড় ছেলে রবি চার্চ রোডের কাছে রবি বেনে ডোজ হোটেল নামের একটি বেনে ধোসার দোকান খুলেছিল। তার ছোট ছেলে ভিজির ডেন্টাল কলেজ রোডে নিজস্ব খাবারের দোকান আছে যা ভিজি বেনে দোসা নামে পরিচিত।
আব্দুল গনি আজহারী
আব্দুল গনি আজহারী (আব্দুল গনি শাহ আল-শাশি নামেও পরিচিত; ১৯২২ – ১৯ জানুয়ারী ২০২৩) একজন ভারতীয় মুসলিম পণ্ডিত এবং ইতিহাসবিদ যিনি কাশ্মীর বিশ্ববিদ্যালয়ের আরবি বিভাগের প্রধান-অধ্যাপক হিসেবে দায়িত্ব পালন করেছেন। তিনি দারুল উলুম দেওবন্দ, মাজাহির উলুম সাহারানপুর এবং আল-আজহার বিশ্ববিদ্যালয়ের প্রাক্তন ছাত্র ছিলেন। তিনি কাদিম তারিখ-ই-গুজ্জর রচনা করেন, যাতে গুজ্জরদের ইতিহাসের বিবরণ রয়েছে।
জীবনী
আব্দুল গনি আজহারী ১৯২২ সালে জম্মু ও কাশ্মীরের পুঞ্চে জন্মগ্রহণ করেন। তিনি দারুল উলুম দেওবন্দ, মাজাহির উলুম এবং আল-আজহার বিশ্ববিদ্যালয়ে শিক্ষা গ্রহণ করেন। তিনি ইমাম মুসলিমের উপর আল ইমাম আল মুসলিম ওয়া মানহাজুহু ফি আল হাদিস রিওয়ায়াতন ওয়া দিরায়াতান শীর্ষক তার ডক্টরেট থিসিস সম্পন্ন করেন। তিনি দারুল উলুম দেওবন্দে হুসাইন আহমদ মাদানি, ইব্রাহিম বালিয়াভি, ইজাজ আলী আমরুহী, কারী মুহাম্মদ তৈয়ব, সৈয়দ ফখরুদ্দিন আহমদের কাছে অধ্যয়ন করেন এবং মাজাহির উলুমে তার শিক্ষকদের মধ্যে জাকারিয়া কান্ধলভির অন্তর্ভুক্ত ছিলেন। আল আজহারে তিনি আবদেল-হালিম মাহমুদের কাছে অধ্যয়ন করেন।
আজহারী একজন কাশ্মীরি গুজ্জর ছিলেন এবং তার গুজ্জর পরিচয় উদযাপন করতেন। তিনি গুর্জার শিশুদের চাহিদা মেটাতে বাদশাহীবাগে (সাহারানপুরের নিকটবর্তী) দারুল উলুম নিজামিয়া মদিনাতুল ইসলাম প্রতিষ্ঠা করেন। এছাড়াও তিনি কাশ্মীরে অনেক মাদ্রাসা প্রতিষ্ঠা করেন, যার মধ্যে রয়েছে কোকারনাগে মাকতাবাহ আনোয়ারুল উলুম এবং দাচিগাম জাতীয় উদ্যানের কাছে দারুল উলুম কাওছারিয়া। ২০০৩ সালে তিনি অনন্তনাগের ব্রাকপোরার ডোনিপাওয়াতে দারুল উলুম শাহ ওয়ালীউল্লাহ প্রতিষ্ঠা করেন। শেখ আব্দুল্লাহর আমন্ত্রণে, আজহারী কাশ্মীর বিশ্ববিদ্যালয়ে যোগদানের আগে শ্রীনগরের হজরতবালের মদিনাতুল উলুমে আরবির অধ্যাপক হিসেবে দায়িত্ব পালন করেন।
আজহারিকে কাশ্মীরের একজন প্রবীণ ধর্মীয় পণ্ডিত হিসেবে দেখা হতো। তিনি কাশ্মীর বিশ্ববিদ্যালয়ের আরবি বিভাগে প্রধান-অধ্যাপক হিসেবে দায়িত্ব পালন করেন। তিনি ২০২৩ সালের ১৯ জানুয়ারী সাহারানপুরে মারা যান। তার মৃত্যুতে নাসির-উল-ইসলাম, জম্মু ও কাশ্মীরের বর্তমান রাজ্য গ্র্যান্ড মুফতি, পাশাপাশি কাশ্মীর বিশ্ববিদ্যালয়ের শিক্ষাবিদরা, সহ-উপাচার্য নিলোফার খান এবং রেজিস্ট্রার নিসার এ মীর শোক প্রকাশ করেন। বিশ্ববিদ্যালয়ের আরবি বিভাগে একটি শোক সভা অনুষ্ঠিত হয়, যেখানে বিভাগের বর্তমান প্রধান-অধ্যাপক সালাহউদ্দিন, আজহারীকে "একজন বিশিষ্ট শিক্ষক, একজন মহান শিক্ষাবিদ এবং ধর্মীয় বিজ্ঞানে উচ্চ দক্ষতার সাথে জ্ঞানের প্রতীক" বলে বর্ণনা করেন। আলতাফ বুখারি এবং ওমর আব্দুল্লাহ সহ রাজনীতিবিদরা তার মৃত্যুতে শোক প্রকাশ করেছেন।
সাহিত্যকর্ম
আজহারির সাহিত্যকর্মের মধ্যে রয়েছে:
বাংলাদেশ মহাকাশ গবেষণা ও দূর অনুধাবন প্রতিষ্ঠান
বাংলাদেশ মহাকাশ গবেষণা ও দূর অনুধাবন প্রতিষ্ঠান (সংক্ষেপে স্পারসো; SPARRSO) বাংলাদেশ সরকারের প্রতিরক্ষা মন্ত্রণালয়ের অধীন একটি সরকারি স্বায়ত্তশাসিত গবেষণা প্রতিষ্ঠান। এটি ঢাকা শহরের আগারগাঁও-এ অবস্থিত। ১৯৮০ সালে এটি প্রতিষ্ঠিত হয়। বাংলাদেশের ঘূর্ণিঝড় ও অন্যান্য প্রাকৃতিক দুর্যোগের পূর্বাভাস প্রদানে এ কেন্দ্র গুরুত্বপূর্ণ ভূমিকা রাখে। সংস্থাটি LANDSAT ও NOA নামক কৃত্রিম উপগ্রহ ব্যবহার করে ভূমি জরিপে নিয়োজিত। বাংলাদেশের উপগ্রহ চিত্রগুলো স্পারসোর তত্ত্বাবধানে থাকে।
ইতিহাস
১৯৬৮ সালে পূর্ব পাকিস্তানের পরমাণু শক্তি কেন্দ্রে অটোমেটিক পিকচার ট্রান্সমিশন (এপিটি) গ্রাউন্ড স্টেশন প্রতিষ্ঠার মাধ্যমে বাংলাদেশে মহাকাশ প্রযুক্তির ব্যবহার শুরু করে। বাংলাদেশ স্বাধীন হওয়ার পর সরকার দেশের প্রাকৃতিক সম্পদ জরিপ, পরিবেশ, দুর্যোগ পর্যবেক্ষণ ও ব্যবস্থাপনায় এ প্রযুক্তি ব্যবহারের জন্য বাংলাদেশ ইআরটিএস প্রোগ্রাম নামে একটি প্রকল্প গ্রহণ করে। এ প্রকল্পের সফলতার পর ১৯৭৫ সালে বাংলাদেশ ল্যান্ডসেট প্রোগ্রাম (বিএলপি) পঞ্চবার্ষিকী পরিকল্পনায় অন্তর্ভুক্ত হয়। ১৯৮০ সালে বাংলাদেশ পরমাণু শক্তি কমিশনের মহাকাশ এবং বায়ুমণ্ডল গবেষণা কেন্দ্র (এসএআরসি) এবং বিএলপি একত্রিত করে বাংলাদেশ মহাকাশ গবেষণা ও দূর অনুধাবন প্রতিষ্ঠান গঠন করা হয়। মহাকাশ বিজ্ঞান ও দূর অনুধাবন প্রযুক্তির সর্বোত্তম ব্যবহার এবং এই প্রযুক্তির উপর গবেষণা, এর যথাযথ প্রয়োগ ও সম্প্রসারণের পদক্ষেপ হিসাবে বাংলাদেশের জাতীয় সংসদ কর্তৃক ১৯৯১ সালের ২৯ নং আইন দ্বারা বাংলাদেশ মহাকাশ গবেষণা ও দূর অনুধাবন প্রতিষ্ঠান (স্পারসো) পুনঃগঠিত হয়।
কার্যাবলী
প্রতিষ্ঠানের কার্যাবলী নিম্নরূপ:
বিভাগ
স্পারসোর নিন্মলিখিত বিভাগ ও শাখা রয়েছে:
উল্লেখযোগ্য কাজ
বঙ্গবন্ধু-১ বাংলাদেশের প্রথম কৃত্রিম উপগ্রহ প্রকল্প। এর ভর ১,৩০০ কেজি (২,৯০০ পাউন্ড) এবং ক্ষমতা ১,৬০০ ওয়াট। এটি ডাক ও টেলিযোগাযোগ মন্ত্রণালয়ের অধীন বাংলাদেশ টেলিযোগাযোগ নিয়ন্ত্রণ কমিশন কর্তৃক বাস্তবায়িত হয়েছে। যার উৎক্ষেপনের খরচ ৩ হাজার ২৪৩ কোটি টাকা। এর মধ্যে বাংলাদেশ সরকার ১ হাজার ৫৫৫ কোটি টাকা নিজেদের তহবিল থেকে এবং বাকি ১ হাজার ৬৮৮ কোটি টাকা বিদেশি সংস্থার কাছ থেকে ঋণ হিসাবে নেওয়া হয়।এক্সিম ব্যাংক যুক্তরাষ্ট্র, এইচএসবিসি ফ্রান্স, জাপান ব্যাংক অব ইন্টারন্যাশনাল, সিডব্লিউজি গালফ ইন্টারন্যাশনাল অব ইউকে এবং চায়ন গ্রেটওয়াল ইন্ড্রাস্ট্রি করপোরেশন এ প্রকল্পে ঋণ দিয়েছে। ডিপিপিতে এ প্রকল্পের মেয়াদ ছিল জুন ২০১৬। এর জন্য কাজ করেছে মহাকাশ গবেষণা ও দূর অনুধাবন কেন্দ্র (স্পারসো) ও বাংলাদেশ টেলিযোগাযোগ নিয়ন্ত্রণ কমিশন।
নাগেশ্বরী কামিল মাদরাসা
নাগেশ্বরী কামিল মাদরাসা, কুড়িগ্রাম রংপুর বিভাগের কুড়িগ্রাম জেলার একটি আলিয়া মাদ্রাসা।
ইতিহাস
মাদরাসাটি ১-১-১৯৬০ সালে শুরু হয়। পরে ০১-জানুয়ারি-১৯৭৩ সালে দাখিল চালু হয়৷ পরে আলিম, ফাযিল, কামিল খোলা হয়৷ এ মাদরাসাটি স্থানীয় কয়েকজন বিদ্যানুরাগী প্রতিষ্ঠা করে। মাদরাসায় স্কাউট সহ বিভিন্ন সাংস্কৃতিক কাজ চলমান আছে।
পোশাক
ছেলেদের সাদা পায়জামা, সাদা পাঞ্জাবি এবং সাদা টুপি। আর মেয়েদের জন্য সাদা পায়জামা, সাদা ওড়না, কালো রঙের বোরখা।
ফলাফল
২০২০ সালে দাখিলে প্রায় ১০০% এবং আলিমে ১০০% পাশ করে।
জমি
মাদরাসাটির মোট ২ একর ৬০ শতক জমি আছে।
অবকাটামো
এখানে ৩টি ভবন আছে। ১টা ৪ তলা, ১টা দোতলা ও ১টা ১তলা ভবন আছে। মসজিদ ১তলা। মাদরাসায় রয়েছে অফিস কক্ষ, শ্রেনি কক্ষ, বিজ্ঞানাগার, লাইব্রেরী, শিক্ষক মিলনায়তন, কম্পিটার ল্যাব, ছাত্রী কমরুম।
নৃসিংহ
নৃসিংহ (नरसिंह, আইএএসটি: Narasiṃha, বানানান্তরে নরসিংহ) বিষ্ণুর চতুর্থ অবতার। পুরাণ, উপনিষদ ও অন্যান্য প্রাচীন হিন্দু ধর্মগ্রন্থে তার উল্লেখ রয়েছে। তিনি হিন্দুদের জনপ্রিয়তম দেবতাদের অন্যতম। সাধারণত দুষ্টের দমন ও শিষ্টের পালনের অন্যতম প্রতীক তিনি৷ প্রাচীন মহাকাব্য, মূর্তিতত্ত্ব, মন্দির ও উৎসব ইত্যাদির তথ্যপ্রমাণ থেকে জানা যায় এক হাজার বছরেরও বেশি সময় ধরে তার পূজা প্রচলিত রয়েছে। নৃসিংহকে শৌর্যের মূর্তপ্রতীক এবং তার মন্ত্র শত্রুনিধন ও অমঙ্গল দূরীকরণে বিশেষ ফলপ্রসূ বলে মনে করা হয়। তাই অতীতে শাসক ও যোদ্ধারা নৃসিংহের পূজা করতেন।
নৃসিংহ অর্ধ-মনুষ্য অর্ধ-সিংহ আকারবিশিষ্ট। তার দেহ মনুষ্যাকার, কিন্তু সিংহের ন্যায় মস্তক ও নখরযুক্ত। মৎস্যপুরাণ অনুযায়ী নৃসিংহ অষ্টভুজ হলেও, অগ্নিপুরাণ অনুযায়ী তিনি চতুর্ভুজ। একাধিক বৈষ্ণব সম্প্রদায়ে তার পূজা প্রচলিত। দক্ষিণ ভারতে নৃসিংহ পূজার বিশেষ প্রচলন দেখা যায়। হিন্দুদের বিশ্বাস অনুযায়ী, নৃসিংহ ‘মহারক্ষক’; তিনি তার ভক্তের প্রয়োজনের সময় সর্বদা বিপদ হতে তাকে (ভক্তকে) রক্ষা করে থাকেন।
শাস্ত্রোল্লেখ
একাধিক পুরাণ গ্রন্থে নৃসিংহদেবের উল্লেখ পাওয়া যায়। পুরাণে নৃসিংহ-সংক্রান্ত মূল উপাখ্যানটির সতেরোটি পাঠান্তর বর্তমান। কয়েকটি কাহিনি অন্যান্য কাহিনিগুলির চেয়ে একটু বিস্তারিত। নৃসিংহ অবতারের বর্ণনা রয়েছে ভাগবত পুরাণ (সপ্তম স্কন্দ), অগ্নিপুরাণ (৪।২-৩), ব্রহ্মাণ্ডপুরাণ (২।৫।৩-২৯), বায়ুপুরাণ (৬৭।৬১-৬৬), হরিবংশ (৪১ এবং ৩।৪১-৪৭), ব্রহ্মপুরাণ (২১৩।৪৪-৭৯), বিষ্ণুধর্মোত্তর পুরাণ (১।৫৪), কূর্মপুরাণ (১।১৫।১৮-৭২), মৎস্যপুরাণ (১৬১-১৬৩), পদ্মপুরাণ (উত্তরখণ্ড, ৫।৪২), শিবপুরাণ (২।৪।৪৩ ও ৩।১০-১২), লিঙ্গপুরাণ (১।৯৫-৯৬), স্কন্দপুরাণ ৭ (২।১৮।৬০-১৩০) ও বিষ্ণুপুরাণ (১।১৬-২০) গ্রন্থে। মহাভারত-এও (৩।২৭২।৫৬-৬০) নৃসিংহ অবতারের একটি সংক্ষিপ্ত বর্ণনা রয়েছে। এছাড়া একটি প্রাচীন বৈষ্ণব গোপালতাপনী উপনিষদ (নরসিংহ তাপনী উপনিষদে) তার নাম উল্লিখিত হয়েছে।
বৈদিক উল্লেখ
বেদেও বনচারী ও সিংহমুখী ভগবান এর উল্লেখ আছে।
নৃসিংহ ও প্রহ্লাদ
thumb|right|210px| নৃসিংহ [[হিরণ্যকশিপু দানবকে হত্যা করছেন, প্রহ্লাদ ও তাঁর মা নৃসিংহদেবকে প্রণাম করছেন।]]
ভাগবত পুরাণ-এ বর্ণিত নৃসিংহের কাহিনিটি নিম্নরূপ: নৃসিংহের পূর্ববর্তী অবতার বরাহ, হিরণ্যাক্ষ নামে এক রাক্ষসকে বধ করেন। হিরণ্যাক্ষের ভাই হিরণ্যকশিপু এই কারণে প্রবল বিষ্ণুবিদ্বেষী হয়ে ওঠেন। দাদার হত্যার প্রতিশোধ মানসে তিনি বিষ্ণুকে হত্যা করার পথ খুঁজতে থাকেন। তিনি মনে করেন, সৃষ্টিকর্তা ব্রহ্মা এই জাতীয় প্রবল বর বা ক্ষমতা প্রদানে সমর্থ। তিনি বহু বছর ব্রহ্মার কঠোর তপস্যা করেন। ব্রহ্মাও হিরণ্যকশিপুর তপস্যায় সন্তুষ্ট হন। তিনি হিরণ্যকশিপুর সম্মুখে উপস্থিত হয়ে তাকে বর দিতে চান। হিরণ্যকশিপু বলেন: হে প্রভু, হে শ্রেষ্ঠ বরদাতা, আপনি যদি আমাকে সত্যই বর দিতে চান, তবে এমন বর দিন যে বরে আপনার সৃষ্ট কোনো জীবের হস্তে আমার মৃত্যু ঘটবে না। আমাকে এমন বর দিন, যে বরে আমার বাসস্থানের অন্দরে বা বাহিরে আমার মৃত্যু ঘটবে না; দিবসে বা রাত্রিতে, ভূমিতে বা আকাশে আমার মৃত্যু হবে না। আমাকে এমন বর দিন, যে বরে শস্ত্রাঘাতে, মনুষ্য বা পশুর হাতে আমার মৃত্যু হবে না। আমাকে এমন বর দিন, যে বরে কোনো জীবিত বা মৃত সত্তার হাতে আমার মৃত্যু হবে না; কোনো উপদেবতা, দৈত্য বা পাতালের মহানাগ আমাকে হত্যা করতে পারবে না; যুদ্ধক্ষেত্রে আপনাকে কেউই হত্যা করতে পারে না; তাই আপনার কোনো প্রতিদ্বন্দ্বী নেই। আমাকেও বর দিন যাতে আমারও কোনো প্রতিযোগী না থাকে। এমন বর দিন যাতে সকল জীবসত্তা ও প্রভুত্বকারী দেবতার উপর আমার একাধিপত্য স্থাপিত হয় এবং আমাকে সেই পদমর্যাদার উপযুক্ত সকল গৌরব প্রদান করুন। এছাড়া আমাকে তপস্যা ও যোগসাধনার প্রাপ্তব্য সকল সিদ্ধাই প্রদান করুন, যা কোনোদিনও আমাকে ত্যাগ করবে না।
right|210px|thumb|নৃসিংহ মূর্তি হিরণ্যকশিপু যখন মন্দার পর্বতে তপস্যা করছিলেন, তখন ইন্দ্র ও অন্যান্য দেবগণ তার প্রাসাদ আক্রমণ করেন। দেবর্ষি নারদ হিরণ্যকশিপুর স্ত্রী কায়াদুকে রক্ষা করেন। দেবর্ষি দেবগণের নিকট কায়াদুকে ‘পাপহীনা’ বলে উল্লেখ করেন। নারদ কায়াদুকে নিজ আশ্রমে নিয়ে যান। সেখানে কায়াদু প্রহ্লাদ নামে একটি পুত্রসন্তানের জন্ম দেন। নারদ প্রহ্লাদকে শিক্ষিত করে তোলেন। নারদের প্রভাবে প্রহ্লাদ হয়ে ওঠেন পরম বিষ্ণুভক্ত। এতে তার পিতা হিরণ্যকশিপু অত্যন্ত ক্ষুব্ধ হন।
ক্রমে প্রহ্লাদের বিষ্ণুভক্তিতে হিরণ্যকশিপু এতটাই ক্ষুব্ধ ও বিরক্ত হন যে, তিনি নিজ পুত্রকে হত্যা করার সিদ্ধান্ত নেন। কিন্তু যতবারই তিনি বালক প্রহ্লাদকে বধ করতে যান, ততবারই বিষ্ণুর মায়াবলে প্রহ্লাদের প্রাণ রক্ষা পায়। হিরণ্যকশিপু প্রহ্লাদকে বলেন তাকে ত্রিভুবনের অধিপতি রূপে স্বীকার করে নিতে। প্রহ্লাদ অস্বীকার করেন। তিনি বলেন একমাত্র বিষ্ণুই এই ব্রহ্মাণ্ডের সর্বোচ্চ প্রভু। ক্রুদ্ধ হিরণ্যকশিপু তখন একটি স্তম্ভ দেখিয়ে প্রহ্লাদকে জিজ্ঞাসা করেন যে, ‘তার বিষ্ণু’ সেখানেও আছেন কিনা: "'ওরে হতভাগা প্রহ্লাদ, তুই সব সময়ই আমার থেকেও মহৎ এক পরম সত্তার কথা বলিস। এমন এক সত্তা যা সর্বত্র অধিষ্ঠিত, যা সকলকে নিয়ন্ত্রণ করতে পারে এবং যা সর্বত্রব্যাপী। কিন্তু সে কোথায়? সে যদি সর্বত্র থাকে তবে আমার সম্মুখের এই স্তম্ভটিতে কেন নেই?'"
left|thumb|নৃসিংহ হিরণ্যকশিপুকে নখরাঘাত করছেন, [[ব্যানটেই স্রেই, কম্বোডিয়া]] প্রহ্লাদ উত্তর দিলেন, তিনি [এই স্তম্ভে] ছিলেন, আছেন ও থাকবেন। উপাখ্যানের অন্য একটি পাঠান্তর অনুযায়ী, প্রহ্লাদ বলেছিলেন, তিনি এই স্তম্ভে আছেন, এমনকি ক্ষুদ্রতম যষ্টিটিতেও আছেন। হিরণ্যকশিপু ক্রোধ সংবরণ করতে না পেরে গদার আঘাতে স্তম্ভটি ভেঙে ফেলেন। তখনই সেই ভগ্ন স্তম্ভ থেকে প্রহ্লাদের সাহায্যার্থে নৃসিংহের মূর্তিতে আবির্ভূত হন বিষ্ণু। ব্রহ্মার বর যাতে বিফল না হয়, অথচ হিরণ্যকশিপুকেও হত্যা করা যায়, সেই কারণেই বিষ্ণু নরসিংহের বেশ ধারণ করেন: হিরণ্যকশিপু দেবতা, মানব বা পশুর মধ্য নন, তাই নৃসিংহ পরিপূর্ণ দেবতা, মানব বা পশু নন; হিরণ্যকশিপুকে দিবসে বা রাত্রিতে বধ করা যাবে না, তাই নৃসিংহ দিন ও রাত্রির সন্ধিস্থল গোধূলি সময়ে তাকে বধ করেন; হিরণ্যকশিপু ভূমিতে বা আকাশে কোনো শস্ত্রাঘাতে বধ্য নন, তাই নৃসিংহ তাকে নিজ জঙ্ঘার উপর স্থাপন করে নখরাঘাতে হত্যা করেন; হিরণ্যকশিপু নিজ গৃহ বা গৃহের বাইরে বধ্য ছিলেন না, তাই নৃসিংহ তাকে বধ করেন তারই গৃহদ্বারে।
কূর্মপুরাণ-এর বর্ণনা অনুসারে, এরপর পুরুষ ও দৈত্যদের মধ্যে এক প্রবল সংগ্রাম শুরু হয়। এই যুদ্ধে তিনি পাশুপত নামে এক মহাস্ত্রকে প্রতিহত করেন। পরে প্রহ্লাদের ভাই অনুহ্লাদের নেতৃত্বাধীন দৈত্যবাহিনীকে নৃসিংহ অবতারের দেহ হতে নির্গত এক মহাসিংহ যমালয়ে প্রেরণ করেন। মৎস্যপুরাণ (১৭৯) গ্রন্থেও নৃসিংহ অবতারের বর্ণনার পর এই ঘটনার উল্লেখ করা হয়েছে।
ভাগবত পুরাণ-এ আরও বলা হয়েছে: হিরণ্যকশিপুকে বধ করার পর সকল দেবতাই নৃসিংহদেবের ক্রোধ নিবারণে ব্যর্থ হন। বিফল হন স্বয়ং শিবও। সকল দেবগণ তখন তার পত্নী লক্ষ্মীকে ডাকেন; কিন্তু লক্ষ্মীও স্বামীর ক্রোধ নিবারণে অক্ষম হন। তখন ব্রহ্মার অনুরোধে প্রহ্লাদ এগিয়ে আসেন। ভক্ত প্রহ্লাদের স্তবগানে অবশেষে নৃসিংহদেব শান্ত হন। নৃসিংহদেব "প্রহ্লাদকে কোলে লইয়া গা চাটিতে লাগিলেন।" প্রত্যাবর্তনের পূর্বে নৃসিংহদেব প্রহ্লাদকে রাজা করে দেন।
thumb|210px|নৃসিংহের সঙ্গে [[শরভ (ডানে)]]
শিবপুরাণ গ্রন্থে নৃসিংহ উপাখ্যানের একটি শৈব পাঠান্তর বর্ণিত হয়েছে, যা প্রথাগত কাহিনিটির থেকে একটু ভিন্ন: নৃসিংহকে শান্ত করতে শিব প্রথমে বীরভদ্রকে প্রেরণ করেন। কিন্তু বীরভদ্র ব্যর্থ হলে শিব স্বয়ং মনুষ্য-সিংহ-পক্ষী রূপী শরভের রূপ ধারণ করেন। এই কাহিনির শেষভাগে বলা হয়েছে, শরভ কর্তৃক বদ্ধ হয়ে বিষ্ণু শিবের ভক্তে পরিণত হন। লিঙ্গপুরাণ গ্রন্থেও শরভের কাহিনি রয়েছে। যদিও বিজয়েন্দ্র তীর্থ প্রমুখ বৈষ্ণব দ্বৈতবাদী পণ্ডিতগণ সাত্ত্বিক পুরাণ ও শ্রুতি শাস্ত্রের ভিত্তিতে নৃসিংহের উপাখ্যানটির প্রতি দৃষ্টিভঙ্গিতে বিতর্কের অবকাশ রেখেছেন।
এই উপাখ্যান অনুসারে এবং ভক্তদের বিশ্বাস অনুযায়ী, নৃসিংহদেব তার সত্য ভক্তদের চরমতম বিপদের সময় রক্ষা করেন। একটি কিংবদন্তি অনুসারে, এক কাপালিক দেবী কালীর নিকট আদি শংকরকে বলি দিতে গেলে নৃসিংহদেব তাকে রক্ষা করেছিলেন; এরপরই আদি শংকর তার প্রসিদ্ধ লক্ষ্মী-নরসিংহ স্তোত্রটি রচনা করেন।
জার্মানি
সিংহাচলমের আক্ষরিক অর্থ পাহাড়ের চূড়ায় সিংহ।
মীনমবক্কম
মীনমবক্কম দক্ষিণ ভারতের তামিলনাড়ু রাজ্যে অবস্থিত চেন্নাই জেলায় চেন্নাই শহরের দক্ষিণ উপকণ্ঠে অবস্থিত একটি জনবসতিপূর্ণ শহরাঞ্চল। এখানেই রয়েছে চেন্নাই আন্তর্জাতিক বিমানবন্দর, ভারতীয় বিমানবন্দর কর্তৃপক্ষের আঞ্চলিক দপ্তর ও ডিজিকিউএ কমপ্লেক্স৷ ঐতিহাসিকভাবে ইটিং পল্লব সাম্রাজ্যের অংশ ছিল। মীনমবক্কম নামটি এই শহরের সাথে সমুদ্রতীরের সংযোগ স্থাপন করে। বক্কম শব্দের অর্থ সমুদ্রতীরবর্তী কোন আবাসস্থল। এখানে রয়েছে প্রচুর হ্রদ, পুকুর এবং আদিয়ার নদীর তটরেখা। জলাশয়ের আধিক্যের কারণে এটি মৎস্য চাষ ও মৎস আহরণের জন্য উপযুক্ত অনেকে মীনমবক্কম নামের কারণ হিসেবে পর্যাপ্ত মৎস্যচাষের উল্লেখও করে থাকেন।
শ্রীদেবী শক্তি সন্ধিআম্মান মন্দির
চেন্নাই বিমানবন্দরের ভেতরে অবস্থিত এই শ্রীদেবী শক্তি সন্ধিআম্মান মন্দিরটি শহরের অন্যতম পুরাতন মন্দিরগুলির একটি৷ পূজিতা দেবী সন্ধিআম্মান নামে পরিচিতা, তামিল ভাষায় সন্ধি অর্থ সংযোগস্থল৷ তিনি এই গ্রামের স্থাাানীয় দেবী এবং গ্রামের আরাধ্যা রক্ষাকত্রী৷
শ্রীদেবী পেরিয়াপালয়তাম্মান মন্দির
মীনমবক্কমে অবস্থিত আরেকটি উল্লেখযোগ্য মন্দির হলো শ্রীদেবী পেরিয়াপালয়তাম্মান মন্দির৷ এই মন্দিরে প্রতিবছর একটি বার্ষিক অনুষ্ঠান হয়৷
রাজনীতি
মীনমবক্কম বৃহত্তর চেন্নাই কর্পোরেশনের ১২ নং জোনের অন্তর্ভুক্ত৷ ২০০৭ খ্রিস্টাব্দে নির্বাচনী পুনর্গঠনের সময়ে এটি নব গঠিত পল্লাবরম বিধান সভা নির্বাচনী কেন্দ্রের অন্তর্ভুক্ত হয়, যা বর্তমানে শ্রীপেরুম্বুদুর লোকসভা কেন্দ্রের অংশ৷ পূর্বে এটি আলান্দুর বিধানসভা কেন্দ্রের অংশ ছিলো৷
পরিবহন
চেন্নাই শহরতলি রেল সংযোগ
চেন্নাই বীচ-চেঙ্গলপট্টু রেল সংযোগের অন্তর্গত চেন্নাই শহরতলি রেলওয়ে স্টেশনগুলির একটি মীনমবক্কম রেলওয়ে স্টেশন৷ এটি চেন্নাই আন্তর্জাতিক বিমানবন্দরের কার্গো টার্মিনালের দিকে অবস্থিত৷ উচ্চতা সমুদ্রতল থেকে ১৮ মিটার৷ নিকটবর্তী নঙ্গানলুর ও মূবরসমপেট্টাই থেকেও এই স্টেশনটি সুগম্য৷
মেট্রোরেল
চেন্নাই মেট্রোর নীল লাইনে রয়েছে মীনমবক্কম মেট্রো স্টেশনটি৷ ২০১৬ খ্রিস্টাব্দে স্টেশনটি উদ্বোধন করা হয়৷ প্রাথমিকভাবে এটি চেন্নাই আন্তর্জাতিক বিমানবন্দর মেট্রো স্টেশন থেকে কোয়মবেড়ু মেট্রো স্টেশন পর্যন্ত পরিষেবার অংশ ছিলো৷ বর্তমানে এই স্টেশনটিকে বিমানবন্দর থেকে বন্নারপেট মেট্রো স্টেশন অবধি মেট্রো পরিষেবার অন্তর্ভুক্ত করা হয়েছে৷
কালাতি গিলজি
কালাতি গিলজয়, যাকে কালতি জাবুল বা কালতি খলজিও বলা হয় (قلات خلجي), অথবা কেবল Qalāt বা Kalat দক্ষিণ একটি শহর ও আফগানিস্তান এবং রাজধানী জাবুল প্রদেশ। এ হাইওয়ে দক্ষিণ -পশ্চিমে কান্দাহার এবং গজনী এবং উত্তর -পূর্বে কাবুলের সাথে সংযুক্ত। শহরটির জনসংখ্যা জাতিগত পশতুন, বেশিরভাগই ঝিলজি উপজাতির, যাদের নামে শহরের নামকরণ করা হয়েছে।
কালাতি গিলজির মোট জনসংখ্যা ৪৯১৫৮ (২০১৫)। শহরটিতে ৪ টি পুলিশ জেলা (নাহিয়াস) রয়েছে যার মোট জমি ৪৮২০ হেক্টর এবং ৫৪৬২ বাসস্থান।
কালাতি গিলজি দক্ষিণ আফগানিস্তানে অবস্থিত একটি প্রাদেশিক কেন্দ্র। অনুর্বর ভূমি হল মোট ভূমির ৫৯%, ভূমি ব্যবহারের শ্রেণীবিভাগ অনুয়ায়ী। যদিও বিল্ট-আপ ভূমি ব্যবহার মোট জমি ব্যবহারের মাত্র ১৯%, সেই শ্রেণীবিভাগের মধ্যে প্রাতিষ্ঠানিক ভূমির একটি বড় অংশ (৩৩%) রয়েছে। কালাতি গিলজির ২ ও ৩ জেলায় দুটি স্বতন্ত্র শিল্প এলাকা রয়েছে।
২০০৬ সালে, জাবুলের প্রথম বিমানবন্দরটি কালাতের কাছে নির্মিত হয়েছিল। কালাত মার্কিন নেতৃত্বাধীন প্রাদেশিক পুনর্গঠন দল জাবুলের আবাসস্থল হয়ে ওঠে, যা পুরো প্রদেশ জুড়ে উন্নয়ন প্রকল্প এবং শাসন নির্মাণে সহায়তা শুরু করে।
১৩ আগস্ট ২০২১ -এ, তালেবান যোদ্ধাদের দ্বারা কালাতি গিলজি দখল করা হয়, যা ২০২১ সালের বৃহত্তর তালেবান আক্রমণের অংশ হিসেবে সপ্তদশ প্রাদেশিক রাজধানী হয়ে ওঠে।
অন্য নামগুলো
Qalati Ghilji যেমন Qalāt-ই খলজী Qalāt-ই Tokhī, অথবা কেবল Qalāt বা Kalāt জানা গেছে।
ইতিহাস
মধ্যযুগে, এলাকাটি খালাজ গোত্রের প্রাণকেন্দ্রের মধ্যে ছিল। ভারতের খলজি রাজবংশের উৎপত্তি হয়েছিল এই শহর থেকে। Khalaj, মধ্যে কিছু লোক Pashtunized,  মধ্যে রূপান্তর Ghilji -গোষ্ঠীর পশতুনদের।
১৮৫৭ সালের ১ এপ্রিল শহরের মধ্য দিয়ে একটি রাজনৈতিক মিশন এসেছিল কান্দাহার যাওয়ার পথে পেশোয়ারে ব্রিটিশ সরকার এবং কাবুলের আমিরের মধ্যে বন্ধুত্বের একটি নতুন চুক্তি করতে। তাদের স্বাগত জানাতে এবং পার্টির সরবরাহ চেক করার জন্য উত্তরাধিকারী-প্রেরিত দ্বারা প্রেরিত একটি দল পার্টিকে স্বাগত জানায়। পদাতিক বাহিনীর দুটি কোম্পানি গঠন করা হয়েছিল যাতে ব্রিটিশরা সৈন্য পরিদর্শন করতে পারে। পরে একটি শুরা অনুষ্ঠিত হয়। alt=A sketch of the fortress in Qalat City.|থাম্ব| কালাত শহরের দুর্গ। ব্রিটিশ অভিযানে একজন অধিনায়ক স্কেচটি করেছিলেন। থাম্ব|আফগানিস্তানের জাবুল প্রদেশের কালাত -এ কালাত দুর্গ 2013 সালের বসন্তে। ছবিটি মার্কিন যুক্তরাষ্ট্রের সামরিক বাহন থেকে টহলরত অবস্থায় হাইওয়ে ১ -এ তোলা। শের আলী খান ১৮৬৭ সালের ২২ জানুয়ারি শহর দখল করেন। যুদ্ধে, তিনি তার পুত্রকে হারিয়েছিলেন, তার চাচার একক যুদ্ধে মাহমুদ আলী নিহত হন। পরে তার চাচাকে হত্যা করা হয়।
জলবায়ু
কোপেন জলবায়ু শ্রেণীবিভাগের অধীনে কালাতি গিলজির একটি আধা শুষ্ক জলবায়ু (BSk) রয়েছে। কালাতের গড় তাপমাত্রা ১৩.৬°C, যখন বার্ষিক বৃষ্টিপাত গড় ২৮৩ মিমি
জুলাই হল বছরের সবচেয়ে উষ্ণ মাস যার গড় তাপমাত্রা ২৭.৫°C। শীতলতম জানুয়ারিতে গড় তাপমাত্রা -২.৯°C।
আমেরিকান পুনর্গঠন প্রচেষ্টা
এলাকায় অর্থনৈতিক উন্নয়ন আনার প্রচেষ্টায়, জাবুল প্রদেশের প্রথম এয়ার স্ট্রিপটি শহরের ঠিক বাইরে ২০০৬ সালে নির্মিত হয়েছিল। এটি একটি ময়লা রানওয়ে। প্রথম ফ্লাইটটি পিআরটি জাবুল এবং অঞ্চলটি পুনর্নির্মাণের চেষ্টাকারী অন্যান্য সংস্থার জন্য সরবরাহ এনেছিল। তিন বছর পরে, এলাকায় একটি শিক্ষার উন্নতির প্রচেষ্টার জন্য একটি বালিকা বিদ্যালয় নির্মিত হয়েছিল। একটি প্রাথমিক স্কুল সরবরাহ এবং প্রার্থনা মাদুর দান করা হয়েছিল, এবং 2013 সালে পিআরটি চলে না যাওয়া পর্যন্ত নিয়মিত বই ড্রপ এবং স্কুল সরবরাহ দান করা হয়েছিল। শহরের চারপাশে পরিষ্কার জলের কর্মসূচিগুলি পরিষ্কার জলের উৎসের প্রাপ্যতা উন্নত করেছে। ২০০৯ সালে, পুরাতন কালাত সিটি হাসপাতালে রোগীদের বিশুদ্ধ পানীয় জল আনার জন্য পানির ব্যবস্থা উন্নত করার প্রচেষ্টা সম্পন্ন করা হয়।
যাইহোক, পুনর্গঠনের সমস্ত প্রচেষ্টা সফল হয়নি। ২০০৬ সালে, শহরের জন্য একটি নতুন অর্থনৈতিক জেলার নির্মাণ শুরু হয়েছিল। অর্থাৎ বাণিজ্য এবং উন্নয়নের একটি ক্ষেত্র, দশ মিলিয়ন ডলার এবং তিন বছর পরে, বেশিরভাগ ভবনগুলি ভবনগুলি রক্ষণাবেক্ষণের দক্ষতার অভাবের কারণে বা বিল্ডিংয়ের প্রয়োজনের অভাবের কারণে অব্যবহৃত। জাবুল প্রদেশের গভর্নর নিরাপত্তার অভাবের কারণ দেখিয়ে নতুন বাড়িতে যেতে অস্বীকার করেন। অ্যানি সেমিডিংহফ, ২৫ বছর বয়সী মার্কিন কূটনীতিক, ২০১৩ সালের বসন্তে শহরের ভিতরে একটি আত্মঘাতী গাড়ির
উল্লেখযোগ্য স্থান
থাম্ব|কালাত সিটি দুর্গের মধ্যে অবনতিশীল ব্যারাক।
সিঙ্গাপুর সেনাবাহিনী
সিঙ্গাপুর সেনাবাহিনী হচ্ছে সিঙ্গাপুরের সামরিক বাহিনী। এই সেনাবাহিনীর গোঁড়াপত্তন ঘটেছিলো ১৯৫৭ সালের ১২ মার্চ, এই দিন সিঙ্গাপুরীয় একদল তরুণ মালয়েশীয় পদাতিক রেজিমেন্ট নামের একটি নবগঠিত পদাতিক রেজিমেন্টে যোগ দেয় যেটা পরে সিঙ্গাপুর পদাতিক রেজিমেন্ট নাম ধারণ করেছিলো, ১৯৬৫ সালের ২৩শে ডিসেম্বর সিঙ্গাপুর আর্মি বিল দেশটির পার্লামেন্টে পাশ হয় এবং ১৯৬৭ সাল থেকে এই বিল কার্যকর হয়।
মাত্র ৭০০ বর্গকিলোমিটার আয়তনের দেশ সিঙ্গাপুরে বড়ো সৈন্যদল সমাবেশ করা খুবই কঠিন কাজ ছিলো। ব্রিটিশ ভারতীয় সেনাবাহিনীর 'মালয় কমান্ড'-এর সদর দপ্তর সিঙ্গাপুর ভূখণ্ডে ছিলো, এই কমান্ডের অধীনস্থ সৈনিকরা দ্বিতীয় বিশ্বযুদ্ধে জাপানী সামরিক বাহিনীর সঙ্গে লড়াই করেছিলো; সিঙ্গাপুর ভূখণ্ডে শুধু কার্যালয় ছিলো এবং সৈন্যদল ছিলো খুবই স্বল্প পরিমাণে, মালয় কমান্ডের সব সৈন্য ছিলো মালয়েশিয়ায়। দ্বিতীয় বিশ্বযুদ্ধ শেষ হওয়ার দশ বছরেরও বেশি সময় পরে ১৯৫৭ সালে ব্রিটিশ ভারতীয় সেনাবাহিনী সিঙ্গাপুর ভূখণ্ড ত্যাগ করে এবং সিঙ্গাপুর ১৯৬৫ সাল পর্যন্ত মালয়েশিয়ার অধীনে ছিলো। সিঙ্গাপুর আলাদা স্বাধীন রাষ্ট্র হয় ১৯৬৫ সালের ৯ আগস্ট মালয়েশিয়ার কাছ থেকে আলাদা হওয়ার মাধ্যমে এবং সিঙ্গাপুর সেনাবাহিনী তৈরির বছর ধরা হয় ১৯৫৭ সালের ১২ই মার্চ কারণ ঐদিন মালয়েশীয় সেনাবাহিনী তৈরি করা হয়। সিঙ্গাপুর স্বাধীন হলে ১৯৬৫ সালে দুঃখ ভারাক্রান্ত প্রধানমন্ত্রী লি কুয়ান ইউ সিঙ্গাপুরের সেনাবাহিনী বানানোর জন্য ব্রিটিশ সেনাবাহিনীর কাছে সাহায্য চেয়েছিলেন, তিনি তারপর 'সিঙ্গাপুর পদাতিক রেজিমেন্ট' নামের একটি রেজিমেন্ট গড়ে তোলার নির্দেশ দেন তার প্রতিরক্ষামন্ত্রীকে, ১৯৫৭ সালে মালয়েশীয় পদাতিক রেজিমেন্টের একটি দল সিঙ্গাপুরের তরুণদেরকে নিয়ে গঠিত হলেও '৬৫ সালে তা ভেঙে যায় মালয়েশিয়া থেকে সিঙ্গাপুরের আলাদা হওয়ার কারণে, সিঙ্গাপুরের সেনা বাহিনী গড়ে তোলার দুরূহ কাজ হাতে নেন লি কুয়ান ইউ, সেনাবাহিনীর নিজস্ব কোনো ইতিহাস, ঐতিহ্য না থাকায় তিনি খুবই চিন্তিত ছিলেন, তিনি পরে মার্কিন যুক্তরাষ্ট্র সেনাবাহিনীর কাছে সাহায্য চেয়েছিলেন সৈন্যবাহিনী তৈরি করার জন্য। সিঙ্গাপুরের উত্তরে মালয়েশিয়া এবং দক্ষিণে ইন্দোনেশিয়া - এই দুটো দেশ থেকে তার দেশে কোনো আক্রমণ হুমকি আসার সম্ভাবনাকে তিনি উড়িয়ে দিচ্ছিলেন না, তাছাড়া সিঙ্গাপুরের জাতীয় একটি পরিচয়ের জন্য সেনাবাহিনী তৈরির প্রয়োজনীয়তা খুবই শক্তভাবে অনুভূত হয়। সিঙ্গাপুরের নিজস্ব ভূখণ্ড খুবই ছোটো কিন্তু প্রধানমন্ত্রী লি কুয়ান ইউ দৃঢ়প্রত্যয়ী ছিলেন তার দেশের অর্থনীতি এবং সামরিক বাহিনী শক্তিশালীকরণের ব্যাপারে। সিঙ্গাপুর সেনাবাহিনীর জন্য মূলত মার্কিন যুক্তরাষ্ট্র সেনাবাহিনীর প্রশিক্ষণ ব্যবস্থা, যুদ্ধ কৌশল-অনুশীলন সবই চালু করেন, মার্কিনদের মত পোশাকও চালু করা হয়। সেনা ফরমেশন শুরুতে কেবল তিনটি মাত্র ব্যাটেলিয়ন রাখা হয় তবে সত্তরের দশক থেকে সিঙ্গাপুর সামরিক বাহিনীর ঘাঁটি গুলো ধীরে ধীরে বৃদ্ধি পেতে থাকে। সেনাবাহিনীর পদমর্যাদাগুলো মার্কিনদের আদলেই করা হয়। লি কুয়ান ইউয়ের উত্তরসূরী প্রধানমন্ত্রী গোহ চক তং সিঙ্গাপুরের সেনাবাহিনীকে লি কুয়ান ইউয়ের পরিকল্পনা অনুযায়ীই সাজাচ্ছিলেন আর লি সিয়েন লুং যিনি লি কুয়ান ইউয়ের ছেলে ছিলেন তিনি রাজনীতিতে আসার আগে এই সেনাবাহিনীর একজন সদস্য ছিলেন, ১৯৭১ সালে সেকেন্ড লেফটেন্যান্ট হিসেবে যোগ দেওয়া লি সিয়েন লুং ১৯৮০-এর দশকে সেনাবাহিনী থেকে স্বেচ্ছায় পদত্যাগ করেন, তখন তার পদবী ছিলো ব্রিগেডিয়ার জেনারেল।
সিঙ্গাপুর সেনাবাহিনীতে পদাতিক, সাঁজোয়া, গোলন্দাজ, প্রকৌশল সব ধরনের শাখাই রয়েছে, রয়েছে সংকেত প্রদান বাহিনী (সিগনালস), চিকিৎসা পরিষেবা বাহিনী এবং কমান্ডো শাখা; তবে অধিকাংশ ঘাঁটিই খুবই ছোটো কারণ সিঙ্গাপুরে বেশি জায়গা নেই। সিঙ্গাপুর সেনাবাহিনীর পাঁচটি ডিভিশন ফরমেশন রয়েছে তবে এগুলো অপূর্ণাঙ্গ এবং অর্ধ-সজ্জিত এবং সবকটি ডিভিশনই মূলত যুক্তরাষ্ট্র সেনাবাহিনীর ব্রিগেডের সমপর্যায়ের; সিঙ্গাপুরের সৈনিক এবং কর্মকর্তাদের মৌলিক সামরিক প্রশিক্ষণ একই সঙ্গে 'সিঙ্গাপুর সশস্ত্র বাহিনী প্রশিক্ষণ কেন্দ্র' (ইংরেজিতে 'সিঙ্গাপুর আর্মড ফোর্সেস ট্রেনিং ইন্সটিটিউট')-এ হয়, আগে সিঙ্গাপুরের সামরিক সদস্যরা ব্রিটেন, যুক্তরাষ্ট্র, পাকিস্তান এবং ভারত থেকে প্রশিক্ষণ নিতো তবে এখনো উচ্চতর প্রশিক্ষণের জন্য সিঙ্গাপুরীয়রা এইসব দেশেই যায়।
১৯৯০ সালের আগ পর্যন্ত সিঙ্গাপুরে সেনাপ্রধানের কোনো পদ ছিলোনা, বাহিনীটি প্রতিরক্ষা মন্ত্রণালয়ের একজন সচিব (অসামরিক) চালাতেন। ১৯৯০ সালে ব্রিগেডিয়ার জেনারেল বোয়ে টেক হ্যাপ নামের একজন সেনাপ্রধানের দায়িত্ব গ্রহণ করেন এবং তিনিই ছিলেন সিঙ্গাপুরের প্রথম সামরিক উর্দি পরিহিত সেনাপ্রধান।
লিটল শাস্তা গির্জা
লিটল শাস্তা গির্জা হল লিটল শাস্তা, ক্যালিফোর্নিয়ার একটি গির্জা।
ইতিহাস
১৮৭৫ সালে, একাধিক বৈঠকের পর, রেভারেন্ড রোসওয়েল গ্রেভস গির্জাটি সংগঠিত করেন, তখন লিটল শাস্তা কংগ্রেগেশনাল গির্জা নামে পরিচিত ছিল, যা ১৮৭৮ সালে নির্মিত হয়েছিল।
এনজিসি ৫৯৩০
এনজিসি ৫৯৩০ হলো বুটস তারামন্ডলের একটি স্টারবার্স্ট ছায়াপথ, যা নিকটবর্তী এনজিসি ৫৯২৯ নামক সেফার্ট ছায়াপথের মিলিত হচ্ছে। এনজিসি ৫৯৩০ হলো SAB(rs)b pec ধরনের গাঠনিক শ্রেণীবিন্যাসবিশিষ্ট দুর্বল কেন্দ্রীয় রিং সংবলিত একটি সর্পিল ছায়াপথ। এটি পৃথিবী থেকে ৪৬° কোণে আনত অবস্থায় রয়েছে।
মানবদেহের অণ্ডথলি
অণ্ডথলি (Scrotum) হচ্ছে মানব দেহে পুরুষাঙ্গের গোড়ায় দুই উরূর মধ্য বরাবর ঝুলন্ত থলে জাতীয় উপাঙ্গ যা অণ্ডকোষ ধারণ করে। এটি পুং জননতন্ত্রের একটি অংশ।
অণ্ডথলির বর্হভাগ ত্বকে আবৃত। ত্বক কোঁচকানো। ত্বকের ওপর রোম থাকে। ত্বকের নিচে পাঁচ ধরনের পেশীস্তর ক্রমান্বয়ে বিন্যস্ত থাকে। সবকটি স্তর মিলিত হয়ে যে ব্যাবধায়ক নির্মাণ করে সেটি অণ্ডধলির গহ্‌বরকে দুই ভাগে ভাগ করে। প্রত্যেক ভাগ একটি করে শুক্রাশয় ও তার এপিডিডাইমিস এবং শুক্রাণুর কিছু অংশ ধারণ করে। এটি শুক্রাণু উৎপন্নের অণুকূল তাপমাত্রা রক্ষা করে। এছাড়া শুক্রাশয়কে চাপজনিত ক্ষতি থেকে রক্ষা করে। চাপের মুখে শুক্রাশয় থলির ভেতর সহজেই পিছলে যেতে পারে। লিঙ্গ উত্থানের সময় এবং ঠান্ডা তাপমাত্রার সংস্পর্শে এলে অন্ডকোষ সাধারণত শক্ত হয়ে যায়। প্রভাবের ক্ষেত্রে সংকোচন এড়াতে একটি শুক্রাশয় সাধারণত অন্যটির চেয়ে সামান্য নিচে থাকে।
অণ্ডকোষটি জৈবিকভাবে মহিলাদের ল্যাবিয়া মেজোরার সাথে সমতুল্য। যদিও বেশিরভাগ স্তন্যপায়ী প্রাণীর মধ্যে উপস্থিত থাকে, বাহ্যিক অণ্ডকোষটি সুগমিত সামুদ্রিক স্তন্যপায়ী প্রাণী যেমন তিমি এবং সীল, পাশাপাশি স্থল স্তন্যপায়ী প্রাণীর কিছু বংশে, যেমন আফ্রোথেরিয়াস, জেনার্থান, বাদুড়, ইঁদুর এবং কীটপতঙ্গের অসংখ্য পরিবারে অনুপস্থিত।
পেনিনসুলা ক্লারিয়ন
উপদ্বীপ ক্লারিয়ন আলাস্কার কেনাইতে প্রকাশিত একটি আঞ্চলিক সংবাদপত্র যা কেনাই উপদ্বীপের জনগণের জন্য প্রকাশিত হয়। তারা এখানে পেনিনসুলা ক্লারিয়ন ডিসপ্যাচ প্রকাশ করে যা প্রতি বুধবারে প্রকাশিত হয়। এটি একটি সাপ্তাহিক বিনামূল্যের পত্রিকা এবং স্থানীয় জনগনের গল্প ও বিজ্ঞাপনসহ প্রকাশিত হয়। কাগজটি ১৯৭০ সালে প্রতিষ্ঠিত হয়েছিল এবং জর্জিয়া ভিত্তিক মরিস কমিউনিকেশন্স পত্রিকাটি ক্রয় করেছিল ১৯৯০ সালে। ২০১৭ সালে, মরিস কমিউনিকেশন্স তার সংবাদপত্রগুলি গেটহাউস মিডিয়ার কাছে বিক্রি করে। ২০১৮ সালে গেটহাউস সাউন্ড পাবলিকেশন্সের কাছে এর আলাস্কার সংবাদপত্র বিক্রি করেছিল।
পি. নন্দকুমার
'''পি. নন্দকুমার''' একজন ভারতীয় রাজনীতিবিদ, যিনি ২০২১ সালের মে থেকে পোন্নানী আসনের বিধায়ক হিসাবে দায়িত্ব পালন করছেন। নন্দকুমার ভারতের কমিউনিস্ট পার্টি (মার্কসবাদী) -এর কেরালা রাজ্যের বিশিষ্ট নেতা।
নাদিয়া আলী (উপস্থাপিকা)
নাদিয়া আলী বাংলাদেশী বংশোদ্ভূত একজন ব্রিটিশ টেলিভিশন উপস্থাপিকা ও বেতার শিল্পী। তিনি বিবিসি এশিয়ান নেটওয়ার্কের ধারাবাহিক সানডে ইভিনিং উপস্থাপন করার জন্য বিখ্যাত।
কর্মজীবন
২০১১ সালে আরও একজনের সাথে মিলে তিনি বাংলাদেশের প্রথম আন্তর্জাতিক রিয়েলিটি টেলিভিশন শো “ফরগোটেন রুটস” পরিচালনা করেন। এখানে মূলত ১০ জন যুবকের তাদের নিজেদের অস্তিত্ত্বের খোঁজে সাড়া পৃথিবী ঘুরে বেড়াতে দেখা যায় এবং এটি দেশের প্রথম সারির টেলিভিশনে প্রচারিত হয়। ২০১২ সালের মে মাসে তিনি লন্ডনের ভিক্টোরিয়া পার্কে বৈশাখী মেলারও পরিচালক হিসাবে কাজ করেন। ২০১২ সালের ডিসেম্বর থেকে তিনি বিবিসির এশিয়ান নেটওয়ার্কে সরাসরি সম্প্রচারিত গান, সংবাদ ও বিনোদনের অনুষ্ঠান পরিচালনা করে আসছেন। ২০১৩ সালে এই শোটি বিবিসির রেডিও ও মিউজিক পুরস্কার লাভ করে।
২০১৪ সালের জুলাইয়ে রমজান রাউন্ডআপ নামে একটি স্বল্পদৈর্ঘ্যের চলচ্চিত্রের চতুর্থ এপিসোডটি তাকে ঘিরে তৈরি করা হয়েছিল যা লাইমলাইট চলচ্চিত্র উৎসব ২০১৫-এ জাতীয় পুরস্কারের জন্য মনোনয়ন পেয়েছিল।
লালাজি মেন্ডন
লালাজি আর মেন্ডন কর্ণাটক বিধানসভার সদস্য (বিধায়ক)। তিনি কাপু বিধানসভা কেন্দ্র থেকে নির্বাচিত হয়েছিলেন, যা উডুপি সংসদীয় আসনের একটি অংশ। তিনি ২০০৪ সালে অনুষ্ঠিত নির্বাচনে জিতেছিলেন এবং ২০০৮ সালে পুনরায় নির্বাচিত হয়েছিলেন। তিনি ভারতীয় জনতা পার্টির অন্তর্ভুক্ত। ২০১৩ সালের নির্বাচনে তিনি কংগ্রেস নেতা বিনয় কুমার সুরের কাছে পরাজিত হয়েছিলেন। তবে ২০১৮ সালের নির্বাচনে তিনি বিনয় কুমার সরকে পরাজিত করেছিলেন এবং পুনরায় নির্বাচিত হয়েছিলেন।
ডাউনডিটেক্টর
ডাউনডিটেক্টর একটি অনলাইন প্ল্যাটফর্ম যা ব্যবহারকারীদের বিভিন্ন ওয়েবসাইট এবং পরিষেবার অবস্থা সম্পর্কে রিয়েল-টাইম তথ্য প্রদান করে।
সাইট দ্বারা প্রদত্ত তথ্য ব্যবহারকারীদের ইরর (বিভ্রান্তির) প্রতিবেদনের উপর ভিত্তি করে তৈরি করা হয়, যা বিভিন্ন ওয়েবসাইট থেকে সংগ্রহ করা হয়, যার মধ্যে রয়েছে ডাউন্ডেটেক্টর এবং টুইটারের প্রতিটি ওয়েবসাইটের পৃষ্ঠার মন্তব্য বিভাগ। আউটেজ রিপোর্টের অবস্থানগুলির সাথে একটি মানচিত্রও দেখানো হয় এবং সংশ্লিষ্ট সংখ্যক প্রতিবেদনের সাথে শহরের একটি তালিকা মানচিত্রের উপরে দেখানো হয়। ডাউনডিটেক্টর ৪৫ দেশে পাওয়া যায়, প্রতিটি দেশের জন্য আলাদা সাইট আছে।
ডাউনডিটেক্টর এপ্রিল ২০১২ সালে টম স্যান্ডার্স এবং স্যান্ডার ভ্যান ডি গ্রাফ দ্বারা প্রতিষ্ঠিত হয়েছিল। ওকলার ডাউনডিটেক্টর  কোম্পানি কিনে নেয় Speedtest.net  আগস্ট ২০১৮ সালে,
বিলোনীয়া বিধানসভা কেন্দ্র
বিলোনীয়া বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি সংরক্ষিত আসন নয়। কেন্দ্রটি ত্রিপুরা পশ্চিম লোকসভা কেন্দ্রের অন্তর্গত।  এই বিধানসভা কেন্দ্রটি ১৯৬৭ সাল থেকে কার্যকর এবং সর্বাধিকবার বিজিত দলটি হলো ভারতের কমিউনিস্ট পার্টি (মার্ক্সবাদী) (পাঁচ বার)।
ভোটার পরিসংখ্যান
২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ৪১,৭৬১ জন, যার মধ্যে পুরুষ ভোটার ২১,২৭৯ জন এবং নারী ভোটার ২০,৪৮২ জন। বিলোনীয়া বিধানসভা কেন্দ্রে ২০১৮ ভোটার লিঙ্গানুপাত ৯৬৩। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ছিলো ৩৮,৭২০ জন যার মধ্যে পুরুষ ভোটার ১৯,৮৩৭ জন এবং নারী ভোটার ১৮,৮৮৩ জন।